钦定古今图书集成/明伦汇编/氏族典/第230卷 > 杨邦基
## 钦定古今图书集成/明伦汇编/氏族典/第230卷 > 杨邦基

按《金史杨邦基传》：“邦基字德懋，华阴人。父绹，宋末为
易州州佐。宗望伐宋，绹被杀，邦基年十馀岁，匿僧舍
中得免。既长，好学，天眷二年，登进士第，调滦州军事
判官，迁太原交城令，以廉召为礼部主事，以兵部员
外郎摄吏部差除，坐铨注李庆之、大兴国奴，与高衎
等皆贬官，邦基降坊州宜春簿，转高密令。大定初，除”
太府少监，知登闻检院，为秘书少监，迁翰林直学士，
再迁秘书监，修起居注，出为同知西京留守事，徙永
定军节度使致仕。大定二十一年，卒。邦基能属文，尢
以画名当世。